Helga setti fundinn og bauð konur velkomnar til aðalfundar á þessum merkilega stað , sem Óbyggðasetrið er . Hún bað Guðrúnu að taka við fundarstjórn . Síðan var gengið til dagskrár : Ruth kveikti á kertum vináttu , trúmennsku og hjálpsemi . Margrét Björk las markmið félagsins . Halldóra las fundargerð síðasta fundar . Orð til umhugsunar : Petra flutti okkur þau og ræddi um „ NÚVITUND “ og hvað það innibæri . Núvitund hefur áhrif á heilsu og hugsun , að vera til staðar í augnablikinu og upplifa það . Hugarstarfsemin „ að gera “ og upplifa þögn í umhverfinu . Einnig að við skynjum umhverfið betur og öðruvísi í þögninni . Nokkrar umræður urðu í framhaldinu , m.a. um nauðsyn þess að tæma hugann og slaka á , um hugleiðslu o.fl . Okkur kom saman um að „ núvitund “ ætti vel við í því umhverfi sem við vorum í . Skýrsla stjórnar : Helga St. fór yfir starfsemi Zeta deildar síðustu tvö ár , sem þessi stjórn hefur starfað . Hún stiklaði á stóru - ræddi m.a. fundarhöld , fjölgun félaga og vorþing DKG sem deildin sá um . Stjórnarkjör : Uppstillinganefnd , þær Hrefna og Jórunn , lögðu fram tillögu um eftirfarandi stjórnarkonur : Guðrún Ásg . formaður , Margrét Björk og Marta meðstjórnendur . Þær skipta svo með sér verkum . Tillagan var samþykkt með lófataki . Önnur mál : * Jórunn flutti okkur kveðju frá Ingibjörgu Einarsdóttur , með þakklæti fyrir umsjá Vorþings . Hún afhenti hverri konu bókarmerki , sem Gamma deildin lét útbúa í tilefni 40 ára afmælis deildarinnar . * Helga óskaði nýrri stjórn til hamingju . Hún þakkaði fráfarandi stjórn samstarfið , afhenti rósir og sleit fundi . * Ruth slökkti á kertunum og konur tóku undir . Að fundi loknum var snædd gúllas-súpa og rabbarbarakaka í eftirrétt .